Grafenried

Ekzistas ankaŭ pereinta vilaĝo Grafenried.

Grafenried estis ĝis la 31-a de decembro 2009 komunumo de la distrikto Fraubrunnen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 978 loĝantojn je la 31-a de decembro 2009.

 Geografio 
Grafenried situas en la Svisa Mezlando sur la orienta flanko de la altebenaĵo de Rapperswil, proksimume 15 kilometrojn nordnordoriente de la federacia urbo Berno kaj saman distancon sude de Soloturno. La plej granda parto de la komunuma teritorio situas en vasta valkaldrono, kiu estas senakvigita orienten al la rivero Urtenen. La komunumo konsistas el la vilaĝo Grafenried kaj la vilaĝetoj kaj setlejoj Binel, Bachtele, Buechhof, Nüchtere kaj Stöckgass.Fonto: Mapo 1:20000 de Swisstopo

La teritorio de la komunumo etendiĝas sur areo de 4,72 km², de kiuj 34,7% estas kovritaj de arbaro, 54,9% servas por agrikulturo kaj 10,10% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Grafenried limas en nordo al Fraubrunnen, en oriento al Zauggenried, en sudo al Jegenstorf, en sudokcidento al Iffwil, kaj en okcidento al Etzelkofen.

 Trafiko 
Grafenried situas ĉe la kantona ĉefvojo n-ro 12 de Berno al Soloturno. Flankaj vojoj kondukas al Etzelkofen kaj Iffwil. La plej proksima alveturejo al la svisa aŭtovojo A1 kaj la svisa aŭtovojo A6 troviĝas en Schönbühl, proksimume 6 kilometrojn sude de Grafenried. Al la publika transportreto la komunumo estas konektita per la etspura trama fervojo de Soloturno tra Zollikofen al Berno.

 Historio 
La unua dokumenta mencio de Grafenried datiĝas el la jaro 1258 kiel Gravenriet. Ekzistis en la vilaĝo jam dum mezepoko akvoprovizado. Dum frua mezepoko la bienoj, jurisdikcio kaj eklezia interezo apartenis al la Grafoj de Thierstein. En la 13-a jarcento tiuj privilegioj estis venditaj al la Monaĥejo Fraubrunnen. Post la reformacio Grafenried formis parton de la tiam el la antaŭa abatejo kreita voktejo Fraubrunnen. Fonto: Anne-Marie Dubler: Grafenried en Historia Leksikono de Svislando (2005-01-12)

 Notoj kaj referencoj 


 Vidu ankaŭ 
 Grafenried (stacidomo)

 Eksteraj ligiloj 

 Oficiala retejo de la komunumo Grafenried